CELEX: 52017PC0166
Language: da
Date: 2017-04-07
Title: Forslag til RÅDETS AFGØRELSE om den holdning, der skal indtages på Den Europæiske Unions vegne med hensyn til forslag om ændring af listerne i konventionen om beskyttelse af migrerende arter af vilde dyr på partskonferencens tolvte møde

EUROPA-KOMMISSIONEN
            Bruxelles, den 7.4.2017
            COM(2017) 166 final
            2017/0077(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne med hensyn til forslag om ændring af listerne i konventionen om beskyttelse af migrerende arter af vilde dyr på partskonferencens tolvte møde
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Formålet med konventionen om beskyttelse af migrerende arter af vilde dyr (også kaldet CMS eller Bonnkonventionen) er at beskytte migrerende arter af landdyr, vanddyr og fugle i hele deres udbredelsesområde. Det er en mellemstatslig traktat, der er indgået under De Forenede Nationers miljøprogram, og som sigter mod at beskytte vilde dyr og planter samt naturlige levesteder i hele verden. Den Europæiske Union har været part i CMS siden den 1. november 1983
                  1
               .
            
            
               De migrerende arter, der skal beskyttes, er opført på liste I (truede arter) og liste II (arter, hvorom der skal indgås aftaler) til konventionen.
            
            
               Partskonferencen er konventionens besluttende organ, der er bemyndiget til at bedømme migrerende arters bevaringsstatus og dernæst til at foretage ændringer i konventionens liste I og II.
            
            
               I henhold til konventionens artikel XI kan alle parter fremsætte forslag om ændringer. En ændring af listerne træder i kraft for alle parter halvfems dage efter den partskonference, hvor den blev vedtaget, undtagen for de parter, som tager forbehold.
            
            
               Den tolvte partskonference under konventionen afholdes i Manila (Filippinerne) fra den 22.-28. oktober 2017. Med henblik på dette møde foreslås det, at Unionen fremsætter forslag om at ændre liste II til konventionen for at udvide beskyttelsen af to fuglearter, nemlig Lanius excubitor excubitor og Lanius minor, overalt i fuglenes udbredelsesområde, herunder uden for Unionen, baseret på følgende betragtninger: 1) opførelsen af disse arter er videnskabeligt velfunderet, 2) opførelsen er i overensstemmelse med EU-lovgivningen, og 3) Unionen er forpligtet til at samarbejde internationalt om beskyttelse af den biologiske mangfoldighed. Rådet skal derfor træffe afgørelse om den holdning, der skal indtages på Unionens vegne på den tolvte partskonference, for så vidt angår ændringsforslagene.
            
            
               Konventionens sekretariat har i henhold til artikel XI, stk. 3, fastsat fristen for forelæggelse af ændringsforslag til den 25. maj 2017.
            
            
               Inden den tolvte partskonference kan konventionens sekretariat meddele forslag fra andre parter om ændring af liste I og II til konventionen, der også måtte kræve en afgørelse om den holdning, der skal indtages på Unionens vegne med hensyn til disse forslag.
            
            
               •Sammenhæng med de gældende regler på samme område
            
            
               Forslaget vil ikke kræve nogen ændring af EU-lovgivningen, da det vedrører to arter, der allerede er omfattet af en passende beskyttelse under EU-lovgivningen, navnlig fugledirektivet
                  2
               .
            
            
               •Sammenhæng med Unionens politik på andre områder
            
            
               
                  Forslaget er i overensstemmelse med det syvende miljøhandlingsprogram
                     3
                   og med EU's biodiversitetsstrategi frem til 2020
                     4
                  , især mål 6: Medvirke til at forhindre tab af biodiversitet globalt.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Forslaget fremsættes på grundlag af artikel 192, stk. 1, og artikel 218, stk. 9, i TEUF.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Ekspertbistand
            
         
         
            
               
                  Frankrig forelagde via Ekspertgruppen om Fugle- og Habitatdirektiverne udkastet til de ændringer på Unionens vegne, som indgår i forslaget. Der blev fulgt op på dette med en uformel udveksling af foreløbige holdninger.
               
            
            
               4.VIRKNINGER FOR BUDGETTET
            
            
               
                  Ikke relevant
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Forslaget medfører ingen nye overvågnings- eller rapporteringskrav. Al planlægning og overvågning af gennemførelsen vil foregå som del af de almindelige planlægnings- og overvågningsaktiviteter i henhold til konventionen.
               
            
            
               2017/0077 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne med hensyn til forslag om ændring af listerne i konventionen om beskyttelse af migrerende arter af vilde dyr på partskonferencens tolvte møde
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9,
            
            
               under henvisning til forslag fra Europa-Kommissionen og
            
            
               ud fra følgende betragtninger:
            
            
               (1)Som part i konventionen om beskyttelse af migrerende arter af vilde dyr ("konventionen"), som vedtaget ved Rådets afgørelse 82/461/EØF
                  5
               , kan Den Europæiske Union foreslå ændringer af de lister, der er tilknyttet som tillæg til konventionen, over de arter, der skal beskyttes.
            
            
               (2)Partskonferencen er konventionens besluttende organ, og den er blandt andet bemyndiget til at bedømme migrerende arters bevaringsstatus og efterfølgende foretage ændringer i konventionens liste I og II.
            
            
               (3)Opførelsen af arterne Lanius excubitor excubitor og Lanius minor i liste II vil være videnskabelig velfunderet og er i tråd med EU-retten og Unionens forpligtelse til internationalt samarbejde om beskyttelse af den biologiske mangfoldighed.
            
            
               (4)Med henblik på den tolvte partskonference, som afholdes i Manila (Filippinerne) fra den 22.-28. oktober 2017, bør Unionen foreslå en ændring af liste II om optagelse af arterne Lanius excubitor excubitor og Lanius minor.
            
            
               (5)Disse forslag bør meddeles konventionens sekretariat —
            
            
               VEDTAGET DENNE BESLUTNING:
            
         
         
            
               Artikel 1
            
            
               Med henblik på den tolvte partskonference under konventionen om beskyttelse af migrerende arter af vilde dyr bemyndiges Kommissionen hermed til på Unionens vegne at forelægge et forslag til ændring af liste II til konventionen om beskyttelse af migrerende arter af vilde dyr for at opføre arterne Lanius excubitor excubitor og Lanius minor på listen.
            
            
               Kommissionen meddeler forslaget til konventionens sekretariat.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Rådets afgørelse 82/461/EØF af 24. juni 1982 om afslutning af konventionen om beskyttelse af migrerende arter af vilde dyr (EFT L 210 af 24.6.1982, s. 10).
               
               
                  
                     (2)
                  Rådets direktiv 79/409/EØF af 2. april 1979 om beskyttelse af vilde fugle (EFT L 103 af 25.4.1979, s. 1).
               
               
                  
                     (3)
                  Europa-Parlamentets og Rådets afgørelse nr. 1386/2013/EU af 20. november 2013 om et generelt EU-miljøhandlingsprogram frem til 2020 "Et godt liv i en ressourcebegrænset verden" (EUT L 354 af 28.12.2013, s. 171).
               
               
                  
                     (4)
                  KOM(2011) 244 endelig "Vores livsgaranti, vores naturkapital: EU's biodiversitetsstrategi frem til 2020". 
               
               
                  
                     (5)
                  Rådets afgørelse 82/461/EØF af 24. juni 1982 om afslutning af konventionen om beskyttelse af migrerende arter af vilde dyr (EFT L 210 af 24.6.1982, s. 10).